Bukiniai
Bukiniai (Fagaceae) – magnolijūnų (Magnoliophyta) augalų šeima. Vidutinių platumų klimato juostoje paplitusios šios šeimos medžių ir krūmų rūšys lapus meta kasmet, atogražose paplitusios dažniausiai amžinai žaliuojančios. Lapai dideli, pražanginiai, plunksniškai gysloti, lygiakraščiai arba plunksniškai skiautėtais kraštais. Kuokeliniai žiedai sudaro žirginius arba galvelės pavidalo žiedynus. Vaisius – riešutas.